## Mehnat qonunlariga rioya etilishini nazorat qilish

## 1.5.1. Mehnat qonunlariga rioya etilishini nazorat qilish

Mehnat muhofazasi bo‘yicha qonunlarga, ishlab chiqarish sanitariyasi va xavfsizlik texnikasi qoida *va* me’yorlariga rioya etmaslik ishlab chiqarishdagi baxtsiz hodisalarning asosiy sabablari hisoblanadi. Shu sababli, mehnat qonunlari va mehnat sharoitlarini doimiy nazorat qilib borish taqozo etiladi *va* bu ishni davlat hamda jamoat nazorat organlari olib boradi.

*Davlat nazorwt organlari quyidagilardan iboratdir:*

***«O‘zsanoatkontexnazorat» davlat qo‘mitasi*** – *ishlab chiqarishda ishlar bexatar olib borilishini, unda ishlatiladigan texnikalar, uskunalar va jihozlarning texnik holatini, ulardan foydalanish qoidalarining bajarilishini, shuningdek, yuk ko‘tarish-tushirish mashina va mexanizmlari, bosim ostida ishlovchi qozon va* sig‘imlardan foydalanish hamda portlatish ishlarini bexatar olib borilishini

nazorat qiladi.

**Davlat yong‘in nazorati** ishlab chiqarish binolari va inshoot-larida yong‘in xavfsizligini yuqori darajada bo‘lishini nazorat qiladi.

**Davlat sanitariya nazorati** korxonalar va tashkilotlar tomonidan sanitariya-gigiyena me’yorlariga va qoidalariga rioya qilish, shuningdek, zaharlanish hamda kasb kasalligining oldini olish tadbirlarining bajarilishi ustidan nazorat qiladi. Davlat sanitariya nazorati viloyat, shahar, tuman sanitariya epidemiologiya stansiyalari tomonidan amalga oshiriladi.

**Davlat energetika nazorati** elektr va issiqlik yordamida ishlovchi uskuna *va* qurilmalaridan foydalanish ishlarini bexatar olib borilishini nazorat qiladi.

*Davlat nazorat organlaridan tashqari kasaba uyushmalarining texnik inspektorlari ham nazorat ishlarini olib boradi.* Mehnat bo‘yicha texnik inspektorlar ishlab chiqarishda ro‘у bergan avariya va baxtsiz hodisalarni tekshiradi hamda sud-tergov ishlari uchun xulosa yozib beradi, shuningdek, baxtsiz hodisalarni hisobga olib boradi. Bundan tashqari, ular mehnat muhofazasi bo‘yicha ish sharoitlarini yaxshilash borasida tuzilgan bitim *va* jamoa shartnomalarining bajarilishini ham nazorat qiladi.

Kasaba uyushmalari tomonidan mehnat muhofazasi holatini nazorat qilib borish uchun jamoatchi inspektorlar ham saylanadi. Ushbu jamoatchi inspektorlarga maxsus guvohnoma beriladi *va* kasaba uyushmalarining umumiy yig‘ilishlarida ularning hisobotlari tinglanadi.

## 1.5.2. Mehnat qonunlarini buzganlik uchun javobgarlik

Mehnatni muhofaza qilish to‘g‘risidagi qonunlar *va*

boshqa me’yoriy hujjatlarni buzganlik uchun javobgarlikka tortish O‘zbekiston Respublikasining mehnatni muhofaza qilish to‘g‘ri-sidagi qonunining V bo‘lim, 25, 26, 27, 28, 29- moddalarida ko‘rsatilgan tartibda amalga oshiriladi.

Mehnat muhofazasi bo‘yicha qonunlar, standartlar, mehnat shartnomalari va mehnat xavfsizligi bo‘yicha me’yoriy hujjatlarni buzganlik uchun *O‘zbekiston Respublikasi qonunlarida belgilangan tartibda intizomiy, ma’muriy yoki jinoiy javobgarlikka tortiladi.* **Intizomiy javobgarlik** mehnat muhofazasi talablari buzilishi oqibatida og‘ir oqibatlarga olib keluvchi baxtsiz hodisalar sodir bo‘lgan hollarda qo‘llaniladi. Intizomiy jazo mas’ul shaxslarga hayfsan berish yoki ularni o‘z lavozimlaridan ozod qilish orqali amalga oshiriladi. **Мa’muriy javobgarlikda** esa javobgar shaxslardan jarima undirib olinadi. Agar ular ushbu javobgarlikdan norozi bo‘lishsa, 10 kun ichida sudga murojaat qilishlari mumkin.