## Kuyganda birinchi yordam ko‘rsatish

Kuyish termik, kimyoviy va elektrik bo‘lishi mumkin. Ular og‘irlik darajasiga ko‘га 4 *darajaga bo‘linadi:* 1-darajali kuyishda teri qizarib, shishadi; 2-darajali kuyishda

* suv pufaklari hosil bo‘ladi; 3-darajali kuyishda - teri jonsiz, уa’ni sezish qobiliyatini уo‘qotgan holda bo‘ladi; 4-darajali kuyishda - teri qorayadi, muskullar, suyaklar shikastlanadi va qurib qoladi.

Termik va elektrik kuyishda kuygan joyga qo‘1 tekkizish, maz, yog‘, ichimlik sodasi surtish, yopishib qolgan kiyim parchasini yulib olish, hosil bo‘lgan pufaklarni yorish mumkin emas. Birinchi darajali kuyishda kuygan joyni sterillangan bog‘ich bilan bog‘lash kerak. Таnа og‘ir kuyganda kuygan kishini toza choyshab bilan o‘rash, choy ichirish va shifokor kelguncha tinchlik berish kerak. Agar kuygan kishining puls urishi sekinlashsa, 15–20 tomchi valeryanka ichirish zarur. Kuygan yuzni sterillangan marli bilan yopib qo‘yish lozim.

Кo‘z kuyganda 1 stakan suvga 1 choy qoshiq bor kislotasi solib, sovuq holda ko‘zga bosish darkor.

Kimyoviy kuyish oqibati ko‘pincha kuydiruvchi kimyoviy moddani ta’sir etish vaqtiga bog‘liq bo‘ladi. Shu sababli bunday kuyishda birinchi yordam ko‘rsatishda dastlab ushbu modda konsentratsiyasini va ta’sirini susaytirish lozim. Buning uchun kislota yoki ishqor ta’sir etgan joy 15–20 minut toza suvda yuvilishi kerak. Agar kuyish kislota ta’sirida bo‘lsa, bir stakan suvga bir choy qoshiq ichimlik sodasi, ishqor ta’sirida bo‘lsa, bir stakan suvga bir choy qoshiq bor kislotasi solingan eritma bilan bog‘ich namlanib bog‘lanishi zarur.