### **RAHBAR XODIMLAR VA MUTAXASISLAR UCHUN MEHNATNI MUHOFAZA QILISH BO‘YICHA KURS O‘QISHI VA BILIMLAR SINOVI**

**Moduli**

**O‘quv dasturi**

**Qarshi-2023**

Ushbu dastur O‘zbekiston Respublikasi “Ta’lim to‘g‘risida”gi Qonuni va Kadrlar tayyorlash milliy dasturi talablarini bajarish maqsadida, shuningdek O‘zbekiston Respublikasi Vazirlar Mahkamasining 2014 yil 27 maydagi 132-son qarori bilan tasdiqlangan Xalqaro Mehnat Tashkilotining O‘zbekiston Respublikasi tomonidan ratifikatsiya qilingan konvensiyalarini 2014-2016 yillarda amalga oshirishga doir Qo‘shimcha tadbirlar kompleksining 3-bandiga muvofiq ishlab chiqilgan va yangi tahrirda qabul qilingan O‘zbekiston Respublikasining «Mehnatni muhofaza qilish to‘g‘risida»gi Qonuniga o‘zgartish va qo‘shimchalar kiritish haqida» 2016 yil 22 sentabrdagi O‘RQ-410-son Qonunini amalga oshirish, shuningdek mehnatni muhofaza qilish sohasidagi xizmatlar bozorining professional ishtirokchilari rivojlanishi uchun sharoitlar yaratish maqsadida O‘zbekiston Respublikasi Vazirlar Mahkamasi tomonidan 2017 yil 27 aprelda qabul qilingan “Mehnatni muhofaza qilish sohasidagi xizmatlar bozorini yanada rivojlantirish to‘g‘risida”gi 246-sonli qarorlari talablariga muvofiq ishlab chiqilgan. Malaka oshirish kursining o‘quv dasturi quyidagi modullar mazmunini o‘z ichiga qamrab oladi:

1. **Mehnat muhofazasi bo‘yicha kurs o‘qishi o‘quv dasturi**. Mazkur dastur 32, 36 yoki 72 soatga mo‘ljallangan bo‘lishi mumkin. Dasturda belgilangan mavzular “Rahbar xodimlar va mutaxassislar uchun mehnat muhofazasi bo‘yicha o‘qitishni tashkil qilish va bilimlarni tekshirish to‘g‘risida namunaviy nizom”ning 28-moddasida belgilangan mavzularga mos holda tuzilgan. O‘quv dasturi qo‘yidagi 5 ta moduldan iborat:

**1-modul**. **Mehnatni muhofaza qilishning huquqiy, me’yoriy va tashkiliy asoslari** (O‘zbekiston Respublikasining «Mehnat muhofazasi to‘g‘risida»gi qonuni, «O‘zbekiston Respublikasining Mehnat Kodeksi» va boshqa qonunchilik va me’yoriy hujjatlari, mehnat muhofazasi holatining davlat, idoraviy kuzatuvi va jamoatchilik nazorati to‘g‘risidagi qoidalar;  
ishlab chiqarishda sodir bo‘lgan baxtsiz hodisalar va boshqa mehnatkashlarning sog‘ligiga ziyon yetkazadigan hodisalarni tekshirish va hisobga olish qoidalari; texnologik rejim va ishlab chiqarish jarayonlarini xavfsiz olib borishni ta’minlaydigan mansab yo‘riqnomalari, pasportlar, chizmalar va texnologik reglamentlar; IHVlari vazifalari va qo‘llanilishi, IHVlarining berilish tartibi va me’yorlari, ulardan foydalanish muddatlari; mehnat shartnomasi, ish va dam olish vaqtlari rejimlari, ayollar va 18 yoshdan kichik bo‘lgan shaxslarning mehnati muhofazasi. Imtiyozlar va qoplamalar va b.).

**2-modul. Ishlab chiqarish sanitariyasi va mehnat gigenasi** (ishlabchiqarishda zararli omillar: zarali gazlar, chang, shovqin, titrash, nurlanishlar va b., manbalari, ularning inson organizmiga ta’siri va himoyalanish yo‘llari, ruxsat etilgan miqdorlari).

**3-modul. Xavfsizlik texnikasi asoslari** (xavf va xavfsizlik, real va yashirin xavflar, elektr xavfsizligi, yuk ko‘tarish mashinalaridan foydlanishda XT, bosim ostida ishlovchi idishlardan foydalanishda XT,balandlikda ishlashda XT, transport ishlarini amalga oshirishda XT va b.)

**4-modul. Yong‘in xavfsizligi (**yong‘in xavfsizligi bo‘yicha umumiy talablar, yonish jarayonining mohiyati, yong‘in va portlash sabablari, materiallarning yonish va portlash xususiyatlari bo‘yicha tasniflanishi, ishlab chiqarishni portlash, yonib-portlash va yong‘in xavfliligi bo‘yicha kategoriyalari, yong‘in zonalari, yong‘indan himoyalanish tizimlari, binolar va inshootlarning yong‘inga mustahkamligi va chidamliligi bo‘yicha tasnifi, o‘t o‘chiruvchi vositalar, yong‘inga qarshi suv ta’minoti, o‘t o‘chirgichlar va o‘t o‘chirish texnikalari, yong‘inni o‘chirishni tashkil etish, yong‘in aloqasi va signalizatsiyasi, yong‘in vaqtida evakuatsiya ishlarini tashkil etish).

**5-modul. Jarohatlanganda va zaharlanganda vrachgacha birinchi tibbiyo yordam** (jarohatlanganda birinchi yordam, singanda, chiqqanda birinchi yordam, elektr tokidan shikastlanganda birinchi yordam, kuyganda birinchi yordam, zaharlanganda birinchi yordam va b. Sun’iy nafas berish va yurakni massaj qilish metodlari)**.**

1. **Rahbar xodimlar va mutaxassislar uchun mehnat muhofazasi bo‘yicha onlayn o‘qish.**

O‘quv kursi mazkur korxona rahbari yoki bosh muhandisi tomonidan tasdiqlangan o‘quv dasturi asosida modulli o‘qitish texnologiyasi asosida amalga oshiriladi. O‘quv kursi yuqorida keltirilgan 5 ta moduldan iborat. Har bir modul ma’ruzalar matni, video ma’ruza, amaliy mashg‘ulotlar va modul oxirida test sinovlaridan tashkil topgan. 1-modulni o‘zlashtirmasdan 2-modul ochilmaydi. Har bir modulni o‘zlashtirish uchun belgilangan vaqt ajratilgan.

Modul-pedagogik texnologiyani tashkil qiluvchi tarkibiy bo‘laklarni ifoda etuvchi tushuncha. Modullar katta modul, o‘rta modul va kichik modul ko‘rinishida ifodalanishi mumkin. Masalan, fanning alohida bobi yoki bir necha mazmunan bir biriga yaqin boblari katta modulni, undagi alohida mavzular o‘rta modulni, mavzu rejalari esa kichik modullarni tashkil qilishi mumkin. Modulli o‘qitish texnologiyasi an’anaviy o‘qitish texnologiyalariga alternativ holda, mavjud pedagogik texnologiyalardagi barcha nazariy va amaliy progressiv texnologiyalarni o‘zida mujassam etgan texnologiya hisoblanadi. Modulli o‘qitish asoslari P.Ya.Syavichene tomonidan ishlab chiqilgan va to‘liq bayon etilgan.

Modulli o‘qitishning mohiyati - tinglovchi modullar bilan ishlash jarayoni orqali o‘quv maqsadiga mustaqil holda (yoki ma’lum darajadagi yordam orqali) erishadi. Pedagog ma’lum ketma-ketlik asosida didaktik vazifalar murakkablashadigan va modullar majmuidan iborat dastur ishlab chiqadi. Dasturda tinglovchiga kirish va oraliq nazoratlari orqali pedagog hamkorligida o‘quv ustidan o‘z-o‘zini boshqarish imkoniyati yaratiladi. Shu sababli modulli o‘qitish istiqbolli tizimlardan hisoblanadi. Modulli o‘qitish texnologiyasi majmuli yondoshuvni ifodalaydi. Majmu deganda, o‘zaro funksional aloqadorlikda bo‘lib, bir butunlikni tashkil qiluvchi qismlar birikmasi tushuniladi. Majmular nazariyasi va majmuli yondoshuv “majmua” tushunchasini ifoda etmaydi. Modulli o‘qitishda, o‘quv dasturlarini to‘la, qisqartirilgan hamda tabaqalashtirish orqali, bosqichma-bosqich o‘qitish imkoniyati yaratiladi, ya’ni o‘qitishni individuallashtirish mumkin bo‘ladi. Modulli o‘qitish, “Mehnatni muhofaza qilish” o‘quv kursining asosiy masalalari bo‘yicha umumlashtirilgan ma’lumotlar beruvchi muammoli va yo‘riqli ma’ruzalar o‘qilishini taqozo etadi. Ma’ruzalar rahbar va mutaxassislarning mehnat muhofazasi bo‘yicha nazariy bilimlarini kengaytirishga qaratilmog‘i lozim.

Modul amaliy mashg‘ulotlari ma’ruzalar bilan birga tuzilishi, ularni ma’ruzalar mazmunini o‘rganiladigan yangi material bilan to‘ldirilish kerak. Ushbu texnologiyada tinglovchilarda (rahbar va mutaxassislar) individual va mustaqil ishlash uchun o‘quv vaqtining zahirasini yaratishga yo‘naltirilgan bo‘ladi. Shu sababli, modulli o‘qitishda o‘qituvchi tomonidan o‘quv kursi bo‘yicha tayyorlangan modulli o‘quv-uslubiy va ilmiy-axborot majmualar muhim rol o‘ynaydi. To‘g‘ri tashkil qilingan modulli o‘qitish, o‘qish vaqtini 20 foiz va undan ortiq tejash imkoniyatini beradi va o‘quv materialini bosqichma-bosqich o‘qitish orqali fanni samarali o‘zlashtirishga erishiladi.

1. **Yakuniy test sinovi**.

Barcha modullar o‘zlashtirilgach keyingi sahifa, yakuniy test sinoviga o‘tiladi. Ushbu plaginda har bir modul bo‘yicha 50 tadan jami 250 ta test savollari kiritilgan. Test topshiruvchi xodimga 30 ta savol keladi, har bir test dasturiga kirilganda test savollari almashinib turlicha keladi. Dastlab testga kirish tugmachasi bosilibadit, bunda shaxsiy ma’lumotlarni (f.i.sh., lavozimi, ishlayotgan sex, bo‘lim va b.) kiritish oynasi ochiladi. “Testni boshlang” tugmachasi bosilgach, test savollari ochiladi. 30 savolga 30 minut vaqt ajratilgan. Agar navbatta savol javobiga ikkilanilsa, uni belgilamasdan o‘tkazish imkoniyati mavjud. Test oxirida belgilanmagan savollar javobini o‘ylab belgilash mumkin. Vaqt tugagach test o‘chadi. Testni ishlab bo‘lgach, test natijasi chiqadi va bilim “5”, “4”, “3” va “2” baholar bilan baholnadi. “2” baho olgan xodim mehnat muhofazasi bo‘yicha bilimlar sinovidan o‘tmagan deb hisoblanadi va bayonnoma bilan rasmiylashtiriladi.

Bilimlarni tekshirish natijalari alohida bayonnoma bilan rasmiylashtiriladi va u rais va imtihon komissiyasi a’zolari tomonidan imzolanadi. Bayonnoma nusxasi “Rahbar xodimlar va mutaxassislar uchun mehnat muhofazasi bo‘yicha o‘qitishni tashkil qilish va bilimlarni tekshirish to‘g‘risida namunaviy nizom”ning 5-ilovasida keltirilgan.

Bilimlarni tekshirish bayonnomalari 6 yilgacha mehnat muhofazasi xizmati yoki kadrlar bo‘limida saqlanadi.

Boshqaruv organlari va ishlab chiqarishda xavflilik darajasi yuqori bo‘lgan korxonalarda mehnat muhofazasi qoidalari bo‘yicha imtihon topgshirgan shaxsldarga imtihon komissiyasi raisi (yoki muovini) va imtihon komissiyasi a’zolari, davlat kuzatuv va nazorat organi inspektori imzolagan guvohnoma beriladi.

Mehnat muhofazasi bo‘yicha imtihon topshirilganlik to‘g‘risidagi guvohnomaning mavjudligi rahbar va mutaxassisni mazkur Qoidaning 20-bandida ko‘rsatilgan masalalar bo‘yicha bilimlarini saylanma tekshirishdan ozod qilmaydi.

Mehnat muhofazasi bo‘yicha imtihonda qoniqarsiz bilim namoyish qilgan shaxs o‘zining korxonada egallab turgan rahbarlik yoki mutaxassislik lavozimida bir oy ichida imtihonni qayta topshirish sharti bilan qoldiriladi. Mehnat muhofazasi bo‘yicha qayta imtihonni topshira olmagan shaxslarga nisbatan materiallar korxona attestatsiya komissiyasiga shaxsning egallab turgan lavozimiga muvofiqligi masalasini ko‘rib chiqish uchun beriladi.  
 Imtihon komissiyalari qarorlari bilan bog‘liq munozaralar mehnat muhofazasi bo‘yicha davlat inspeksiyasi yoki sudlarda ko‘rib chiqiladi .

1. **Sertifikatni yuklab olish.**

Ushbu plagin orqali kurs o‘qishini muvaffaqiyatli tugallagan xodim sertifikatni yuklab olishi mumkin. Sertifikatni korxonadagi mehnat muhofazasi bo‘limiga topshiradi va imtihon komissiyasi a’zolari, davlat kuzatuv va nazorat organi inspektori imzolagan guvohnomani oladi.